**МЕТОДИКА ЗА ОЦЕНКА**

**ПОКАЗАТЕЛИ, ОТНОСИТЕЛНАТА ИМ ТЕЖЕСТ И МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТАТА**

Преди началото на подробното разглеждане на офертите, комисията извършва предварителна проверка на окомплектоваността на подадените предложения и съответствието им с изискванията, обявени в документацията за участие.

Всички оферти, които отговарят на обявените от Възложителя условия и бъдат допуснати до разглеждане, ще бъдат оценявани при следните условия за определяне на комплексната оценка:

**I**. **Критерий за оценка**

Критерият за оценка на офертата е **„икономически най-изгодна оферта“.**

**II. Показатели - тежест**

Показателите за определяне на комплексната оценка на офертата и относителната им тежест са:

1. Оценка на **Организацията и професионалната компетентност на персонала**, който ще изпълнява поръчката **/ПKi/** - тежест на показателя в комплексната оценка - 50 точки общо за подпоказателите, включени в нея:

* **П1i** – **организация и** **професионална компетентност на персонала**, с относителна тежест – 25 точки;
* **П2i** - **управление на риска** (Таблица №1), с относителна тежест – 15 точки;
* **П3i** - **мерки за опазване на околната среда** (Таблица № 2), с относителна тежест в техническата оценка – 10 точки.

1. Оценка на **Срок на изпълнение** /**ПСi**/- 5 точки;
2. Оценка на **Ценовото предложение** **/ПЦi/** - тежест на показателя в комплексната оценка – 45 точки.

**III. Методика за оценяване на офертите**

Методиката за определяне на комплексната оценка на офертата съдържа точни указания за определяне на оценката по всеки показател и подпоказател и за определяне на комплексната оценка на офертата, включително за относителната тежест, която Възложителят дава на всеки от показателите за определяне на икономически най-изгодната оферта.

Комисията прилага методиката по отношение на всички, допуснати до оценка оферти, без да я променя.

Съгласно обявения критерий, всяка оферта ще бъде оценена по следната формула:

**KOi = ПKi + ПСi + ПЦi,**

където:

1. **KOi** е комплексната оценка на i-ия участник

2. **ПKi** - Оценка на Организацията и професионалната компетентност на персонала, който ще изпълнява поръчката на i-ия участник;

3. **ПСi** - Срок на изпълнение на i-ия участник;

4. **ПЦi** – Оценка на Ценовото предложение на i-ия участник.

Максималната възможна комплексна оценка KOi на офертата е 100 т.

Офертата, получила най-висока комплексна оценка, се класира на първо място.

Резултатите се закръгляват до втория знак след десетичната запетая.

**А. Оценка на Организацията и професионалната компетентност на персонала** Максималната възможна оценка е 50 точки.

Оценката на предложениено на конкретния участник се изчислява по формулата:

**ПKi = П1i + П2i + П3i**,

където:

■ **П1i** – **организация и** **професионална компетентност на персонала**, предмет на поръчката, с относителна тежест в техническата оценка – **25 точки**.

По този подпоказател комисията оценява предложението на участника за организацията и професионалната компетнетност на персонала, на който е възложено изпълнението на поръчката.

**Оценка 25 точки получават предложения, които** съдържат максималния брой точки (от 18 до 24 точки) съобразно посоченото по-долу в таблицата относно професионалната компетентност на персонала, на който е възложено изпълнението. Точките се присъждат по следния начин:

- **за специфичен професионален опит на Ръководителя на обекта, а именно-ръководител на строителен обект/строеж или еквивалентна позиция:**

до 1 години включително – 1 точка;

над 1 година до 2 години включително – 2 точки;

над 2 години – 3 точки;

* **за участие в качеството си на ръководител на екип/обект в брой услуги и/или строителство и/или дейности, свързани с обекти/строежи сходни със строежа предмет на настоящата поръчка:**

до 1 обект/строеж – 1 точка;

над 1 до 2 включително – 2 точки;

над 2 обекта/строежа – 3 точки;

* **за специфичен професионален опит на Техническия ръководител (АС), а именно- технически ръководител на строителен обект/строеж или еквивалентна позиция:**

до 1 години включително – 1 точка;

над 1 година до 2 години включително – 2 точки;

над 2 години – 3 точки;

* **за участие в качеството си на технически ръководител в брой обекти/строежи сходни с предмета на настоящата поръчка:**
* до 1 обект/строеж – 1 точка;
* над 1 до 2 включително – 2 точки;
* над 2 обекта/строежа – 3 точки;
* **за специфичен професионален опит на Специалиста за контрол на качеството/отговорник по качеството, а именно - упражняване на функциите и отговорностите на експерт по контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност:**

до 1 години включително – 1 точка;

над 1 година до 2 години включително – 2 точки;

над 2 години – 3 точки;

* **за участие в качеството си на специалист за контрол на качеството/отговорник по качеството в брой обекти/строежи сходни с предмета на настоящата поръчка:**

до 1 обект/строеж – 1 точка;

над 1 до 2 включително – 2 точки;

над 2 обекта/строежа – 3 точки;

* **за специфичен професионален опит на „Експерт ЗБУТ“, а именно - упражняване на функциите и отговорностите на експерт по здравослони и безопасни условия на труд по време на строителството:**

до 1 години включително – 1 точка;

над 1 година до 2 години включително – 2 точки;

над 2 години – 3 точки;

* **за участие в качеството си на експерт, осигуряващ здравословни и безопасни условия на труд в брой обекти/строежи сходни с предмета на настоящата поръчка:**

до 1 обект/строеж – 1 точка;

над 1 до 2 включително – 2 точки;

над 2 обекта/строежа – 3 точки;

**Оценка 15 точки получават предложения, които** съдържат брой точки от посочени във втората скала на таблицата по-долу (от 11 до 17 точки) относно професионалната компетентност на персонала, на който е възложено изпълнението

**Оценка 1 точка получава предложение, което** съдържа брой точки от посочени в третата скала на таблицата по-долу (от 4 до 10 точки) относно професионалната компетентност на персонала, на който е възложено изпълнението.

|  |  |  |  |  |  |
| --- | --- | --- | --- | --- | --- |
| **25 точки** | | **15 точки** | | **1 точка** | |
| **от** | **до** | **от** | **до** | **от** | **до** |
| 18 точки | 24 точки | 11 точки | 17 точки | 4 точки | 10 точки |

■ **П2i - управление на риска** (Таблица №2), с относителна тежест в техническата оценка – **15 точки.**

В тази част от техническото си предложение комисията оценява извършения от участника анализ на идентифицираните рискове и предложени мерки за преодоляване и предотвратяване на риска, дефинирани допълнителни рискове. В тази част от своето предложение участникът следва да:

• Извърши анализ на идентифицираните от Възложителя възможни рискове за качествено и навременно изпълнение на предмета на поръчката по минимум следните компоненти – категоризация на рисковете, значимост на риска, вероятност от настъпване, въздействие на риска;

• Извършена е оценка на степента на въздействие върху изпълнението при възникването на риска и е посочена съответната дейност, която би се повлияла при изпълнение предмета на поръчката при възникването на риска;

• Идентифицира допълнителни възможни рискове, които да са свързани със спецификата на предмета на поръчката и предлагания от участника начин на изпълнение на поръчката;

• Разпише превантивни мерки за предотвратяване на риска;

• Предвиди мерки за преодоляване на риска.

**Идентифицирани рискове от Възложителя:**

1. Закъснение с началото на изпълнение на СМР;

2. Липса и/или недостатъчна координация и/или съдействие и/или информация от страна на други участници в строителния процес;

3. Промени в законодателството;

4. Трудности при изпълнението на СМР, продиктувани от непълноти и/или неточности в проектната документация.

5. Трудности при изпълнението на СМР, продиктувани от неблагоприятни климатични условия .

* **П3i – мерки за опазване на околната среда** (Таблица № 3), с относителна тежест в техническата оценка – **10 точки**.

В това приложение към техническото предложение, Участникът трябва да предложи мерки за опазване на околната среда. Той трябва да направи анализ на възможните негативни последствия/въздействия върху околната среда от строителството като изброените по-долу, но без да се ограничава до тях:

-          Недопускане на отъпкване, замърсяване и разрушаване на естествените терени в близост до строителните работи в т.ч. и прилежащите дървесни видове.

-          Осигуряване на химически тоалетни и постоянното им обслужване.

-          Осигуряване събирането и извозването на битовите и строителни отпадъци на определените за това места и поддръжка на хигиена на строителната площадка.

-          Учасникът трябва да представи изчерпателно описание на мероприятията, които предвижда, за да бъдат спазени екологичните изисквания по време на строителството, съобразно действащата нормативна уредба, отнасяща се до опазване на околната среда.

-          Участникът трябва да опише взаимоотношенията във връзка с получаване на указания и одобряване на документацията от контролните органи, оторизирани за мониторинг на дейностите.

 Участниците следва да представят **план за организация по изпълнение на мерките за опазването на околната среда**. Следва да се посочат конкретни елементи от компонента опазване на околната среда и мерки за опазване на околната среда (определени мероприятия), които са: превантивни и природозащитни мерки; инструктажи; почистване; забрана за изхвърляне на вредни вещества за опазване на водите (повърхностни, подпочвени), почвите и въздуха, както и:

·         Работа с изправни и регулирани ДВГ;

·         Депониране на строителните и битови отпадъци само на регламентирани депа;

Участникът следва да опише взаимоотношенията във връзка с получаване на указания и одобряване на документацията от контролните органи, оторизирани за мониторинг на дейностите.

 Възложителят въвежда следния задължителен минимум от мерки, но без да се ограничава до тях:

-          Недопускане на отъпкване, замърсяване и разрушаване на естествените терени в близост до строителните работи в т.ч. и прилежащите дървесни видове.

-        Осигуряване на химически тоалетни и постоянното им обслужване.

-          Осигуряване събирането и извозването на битовите и строителни отпадъци на определените за това места и поддръжка на хигиена на строителната площадка.

-          Учасникът трябва да представи изчерпателно описание на мероприятията, които предвижда, за да бъдат спазени екологичните изисквания по време на строителството, съобразно действащата нормативна уредба, отнасяща се до опазване на околната среда.

-          Участникът трябва да опише взаимоотношенията във връзка с получаване на указания и одобряване на документацията от контролните органи, оторизирани за мониторинг на дейностите.

Предложения относно описанието на предлаганите мерки и характеристики, свързани с опазване на елементите на околната среда, които не отговарят на техническата спецификация, действащото законодателство, съществуващите технически изисквания и стандарти или ако липсва тази съставна част от елемента „опазване на околната среда” следва да бъдат предложени за отстраняване.

Технически предложения, които не отговарят на техническата спецификация, инвестиционния проект, действащото законодателство, техническите изисквания и стандарти, и при които предложеният технологичен подход за изпълнение и/или организация и мобилизация на използваните ресурси не съответства на конкретния линеен график или ако е налице несъответствие между отделните елементи от съдържанието на отделните части от техническото предложение и/или ако въобще липсва изисквана част от техническото предложение и/или неин компонент/елемент от съдържанието, ще бъдат предложени за отстраняване.

\*Броят на точките, получени по посочените в таблици 2 и 3 по-долу подпоказатели се изчисляват при спазване на следните правила:

1. Всеки член на комисията индивидуално оценява предложенията на участника по подпоказателите, посочени в Таблици 2 и 3 в съответствие с указанията по-долу и попълва оценителна таблица;

2. Оценката на съответния участник за техническо предложение по всеки подпоказател **П2i и П3i** се изчислява като средно - аритметична оценка - сборът от индивидуалните оценки на всеки член на комисията по съответния подпоказател от Таблица 2 и 3 се дели на броя на членовете на комисията.

**Таблица № 2 – Управление на риска - Максимален брой точки 15**

|  |  |  |
| --- | --- | --- |
| **Показател за оценка на техническото предложение** | **Начин на оценка** | **Оценка брой точки** |
| П2i – управление на риска |  |  |
| Участникът е извършил анализ на идентифицираните от Възложителя основни рискове за качествено и навременно изпълнение на предмета на поръчката  Извършена е оценка на степента на въздействие върху изпълнението на СМР при възникването на риска и е посочена съответната дейност, която би се повлияла при изпълнение СМР при възникването на риска.  Разписани са превантивни мерки за предотвратяване на всеки един от идентифицираните от възложителя рискове и са предвидени мерки за преодоляването му, но някои от мерките са общи и/или формални.  Идентифицирани са **минимум един** допълнителен възможен риск, който е свързан със спецификата на предмета на поръчката; | **5** |
| - Участникът е извършил анализ на идентифицираните от Възложителя основни рискове за качествено и навременно изпълнение на предмета на поръчката  - оценена е степента на въздействие върху изпълнението на СМР при възникването на риска и е посочена съответната дейност, която би се повлияла при изпълнение СМР при възникването на риска.  - предложен е план за управление на риска, който е обвързан с идентифицираните рискове и с резултатите от извършения анализ, като предложената стратегия за управление е обща и приложението й не е обосновано;  - Разписани са **минимум по две** превантивни мерки за предотвратяване на всеки един от идентифицираните от възложителя рискове и са предвидени минимум по две мерки за преодоляването му, които са конкретни и свързани със спецификата на риска;  - Идентифицирани са **минимум два** допълнителни възможни риска, които са свързани със спецификата на предмета на поръчката; | **10** |
| - Участникът е извършил анализ на идентифицираните от Възложителя основни рискове за качествено и навременно изпълнение на предмета на поръчката, като са отчетени всички възможни аспекти на проявление и области и сфери на влияние на риска;  - оценена е степента на въздействие върху изпълнението на СМР при възникването на риска и е посочена съответната дейност, която би се повлияла при изпълнение СМР при възникването на риска.  - предложен е план за управление на риска, който е обвързан с идентифицираните рискове и с резултатите от извършения анализ, предложена е адекватна стратегия за управление, чието приложение е обосновано; предвидени са конкретни дейности за следене и контрол на рисковете;  - Разписани са по **повече от две** превантивни мерки за предотвратяване на всеки един от идентифицираните от възложителя рискове и са предвидени повече от две мерки за преодоляването му, които са конкретни и свързани със спецификата на риска;  - Идентифицирани са **повече от два** допълнителни възможни рискове, които са свързани изцяло със спецификата на предмета на поръчката, анализирани са и за които допълнително са посочени конкретни мерки за преодоляване и са разписани превантивни мерки за недопускането/ предотвратяването им . | **15** |

**Таблица № 3 – Мерка за опазване на околната среда - Максимален брой точки 10**

|  |  |  |
| --- | --- | --- |
| **Показател за оценка на техническото предложение** | **Начин на оценка** | **Оценка брой точки** |
| П3i – мерки за опазване на околната среда |  |  |
| Участникът е предвидил конкретни мерки за максимално намаляване на вредното влияние върху въздуха, включително емисии на вредни газове, мерки за ограничаване на шума по време на реализацията на инвестиционното намерение.  Предвидени са конкретни мерки за опазване на повърхностните и подпочвени води по време на изпълнението.  Участникът е предложил мерки за опазване на околната среда, като е обхванал всички, изброени от възложителя в документацията за участие и е предложил **по –малко от 3 (три)** допълнителни мерки, които не са задължителни, но биха повлияли качествено резултата (опазването на околната среда), като последните са адекватни на конкретния предмет на поръчката. | **5** |
|  | Участникът е предвидил конкретни мерки за максимално намаляване на вредното влияние върху въздуха, включително емисии на вредни газове, мерки за ограничаване на шума по време на реализацията на инвестиционното намерение.  Предвидили са конкретни мерки за опазване на повърхностните и подпочвени води по време на изпълнението.  Предложил е мерки за опазване на околната среда, като е обхванал всички, изброени от възложителя в документацията за участие и е **предложил 3 (три)** допълнителни или повече такива мерки, които не са задължителни, но биха повлияли качествено резултата (опазването на околната среда). Последните са адекватни на конкретния предмет на поръчката; | **10** |

**Заб.** Предложението на участник следва да съдържа всички допълнителни предложения, описани в даден ред от Таблици 2 и 3, за да му бъдат присъдени съответния брой точки.

За целите на настоящата методика, използваните в този раздел определения следва да се тълкуват, както следва:

\*"Ясно" - следва да се разбира изброяване, което недвусмислено посочва конкретния етап, конкретния вид дейност по начин, по който същият да бъде индивидуализиран сред останалите предвидени етапи/съответно останалите предвидени видове дейности;

\*\*"Подробно/Конкретно" - описанието, което съдържа освен отделни етапи и видове дейности, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на необходимостта, последователността, технологията или други факти, имащи отношение към повишаване качеството на изпълнение на поръчката и надграждане над предвидените технически изисквания.

\*\*\*„Адекватно” – предложение, отчитащо спецификата на настоящата обществена поръчка, както и такова, което напълно съответства на конкретния елемент от предмета на поръчката, за който се отнася*;*

**Б. Оценка на срок на изпълнение**

Максималната възможна оценка на ценовото предложение е 5т.

Ценовото предложение на всеки участник се оценява по формулата:

**ПСi = (ПСi min/ ПСi)x5**, където:

- **ПСi min** е най-краткият предложен срок за изпълнение

- **ПСi** е срокът, предложен от съответния учстник.

***Важно! Максималният срок за изпълнение на поръчката е до 40 (четиридесет) календарни дни, но не по-малко от 20 (двадесет) календарни дни, след подписване на договор, при благоприятни атмосферни условия за извършване на подобен тип строително-монтажни работи. Предложения, които са над 40 календарни дни или по-кратки от 20 (двадесет) календарни дни няма да бъдат оценявани.***

**Предложеният срок за изпълнение на СМР следва да бъде цяло число!**

**В. Оценка на ценовото предложение**

Максималната възможна оценка на ценовото предложение е 45т.

Ценовото предложение на всеки участник се оценява по формулата:

**ПЦi = (ПЦi min/ ПЦi)x45**, където:

- **ПЦi** представлява общата цена в лева на съответната оферта,

- **ПЦi** **min** представлява най-ниската предложена цена в лева от всички оферти.

Резултатите се закръгляват до втория знак след десетичната запетая.

**Предложенията се класират от офертата получила най-висока комплексна оценка към следващите.**